Апошнім часам усё больш і больш удзельнікаў прыходзяць на алімпіяды праверыць сваё веданне кітайскай мовы, а значыць, канкурэнцыя ў інтэлектуальных спаборніцтвах па гэтым кірунку з кожным годам узрастае. Па словах навучэнца Рэчыцкага раённага ліцэя Ільі Пырха, які чарговы раз трапіў у лік пераможцаў, задача значна ўскладняецца, калі ў алімпіядзе ўдзельнічаюць носьбіты мовы. З іншага боку, адзначае хлопец, у такой няпростай барацьбе кошт перамогі становіцца вышэйшым.